**OBRAZLOŽENJE OPĆEG DIJELA PRORAČUNA:**

1. **OBRAZLOŽENJE PRIHODA I RASHODA, PRIMITAKA I IZDATAKA**

**Prikaz prihoda**



U tablici je dan prikaz planiranih prihoda Proračuna Grada Duga Resa za 2023.-2025. godine, te promjene plana 2023. godine.

Najznačajniji proračunski prihodi su i dalje prihodi od poreza i u 2023. godini su planirani u iznosu od 4.135.178,16 EUR-a što je 48,61% cijelog proračuna. Prihode od poreza čine porez i prirez na dohodak (porez iz plaća, obrta, slobodnih zanimanja, drugog dohotka), porezi na imovinu (porez na kuće za odmor, javne površine, porez na promet nekretnina) i porezi na robu i usluge (porez na potrošnju i porez na tvrtku). Drugim izmjenama i dopunama proračuna za 2023. godinu prihodi od poreza povećavaju se za 169.068,36 EUR-a prema očekivanim uplatama do kraja godine, uzimajući u obzir ostvarenje do 31.10.2023. godine.

Pomoći su planirane u iznosu od 3.290.173,27 EUR-a. Kao i svake godine prema državnim i županijskim tijelima planiraju se uputiti zahtjevi za pomoć kao i kandidiranje na natječaje (od kojih su neki u tijeku) za financiranje kapitalnih objekata i tekućih izdataka kroz projekte kao što su:

- nabavka knjižne i neknjižne građe za knjižnicu,

- dodatna ulaganja u Pučkom otvorenom učilištu,

- provođenje predškolskog programa vrtića,

- energetska obnova vrtića

- sanacija Dječjeg vrtića

- sanacija klizišta u Tušmeru.

Drugim izmjenama i dopunama proračuna za 2023. godinu povećavaju se planirani prihodi od pomoći za 134.076,82 EUR-a i to 72.081,00 EUR-a za fiskalnu održivost dječjeg vrtića, te ostatak za projekte klizišta Petrakovo brdo i Tušmer, za zamjenu ograde na objektu dječjeg vrtića Maslačak i za otkup knjiga Gradske knjižnice i čitaonice.

Prihodi od imovine planirani su u iznosu od 69.475,62 EUR-a, a čine ih zakup poslovnog prostora, iznajmljivanje gradskih površina, kamate, koncesije, spomeničke rente.

Prihodi od administrativnih pristojbi i po posebnim propisima (vlastiti prihodi proračunskih korisnika i biljezi, te komunalni doprinos i naknade, prihod od turističke pristojbe, šumskog i vodnog doprinosa) planirani su u iznosu od 933.822,90 EUR-a, od čega je prihod Gradske knjižnice i čitaonice planiran u iznosu od 2.654,46 EUR-a, Pučkog otvorenog učilišta 14.630,04 EUR-a i Dječjeg vrtića u iznosu od 336.753,60 EUR-a.

Prihodi od prodaje proizvoda i roba te pruženih usluga i prihodi od donacija su prihodi proračunskih korisnika i planirani su u iznosu od 36.335,52 EUR-a, od čega je prihod od obavljanja vlastite djelatnosti Pučkog otvorenog učilišta planiran u iznosu od 33.681,07 kn, a prihod od donacija 1.327,23 EUR-a i prihod od donacija Dječjeg vrtića u iznosu od 1.327,23 EUR-a.

Ostali prihodi planirani su u iznosu od 1.990,84 EUR-a, a odnose se na prihode od kazni i ostalih prihoda.

Prihodi od prodaje nefinancijske imovine planirani su u iznosu od 39.816,84 EUR-a prema dinamici otplate i prodaje stanova 26.544,56 EUR-a i prihod od prodaje zemlje 13.272,28 EUR-a.

**Prikaz rashoda i izdataka**



Iz tabličnog prikaza vidljivo je da su ukupni rashodi i izdaci proračuna za 2023. godinu planirani u iznosu od 9.836.684,82 EUR-a, a drugim izmjenama i dopunama proračuna povećavaju se za 303.145,18 EUR-a pa ukupno planirani rashodi iznose 10.140.030,00 EUR-a.

Rashodi poslovanja planirani su u iznosu od 5.427.216,16 EUR-a, a drugim izmjenama i dopunama proračuna povećavaju se za 160.571,20 EUR-a. Unutar rashoda poslovanja najveći rashodi odnose se na materijalne rashode i rashode za zaposlene.

Rashodi za zaposlene djelatnika Grada Duge Rese i svih proračunskih korisnika (Javna ustanova InovaDR za poticanje lokalnog razvoja, Pučko otvoreno učilišta, Gradska knjižnica i čitaonica i Dječji vrtić) planirani su u iznosu od 1.729.609,13 EUR-a, a odnose se na plaće, doprinose na plaće i ostale rashode za zaposlene (otpremnine, jubilarne nagrade, naknade za bolest, uskrsnice, dodatak za uspješnost na radu i sl.). Drugim izmjenama i dopunama proračuna rashodi za zaposlene proračunskih korisnika povećavaju se za 13.022,00 EUR-a (Gradska knjižnica i čitaonica 1.100,00 EUR-a, Dječji vrtić 8.362,00 EUR-a i Javna ustanova InovaDR 3.560,00 EUR-a).

Materijalni rashodi planirani su u iznosu od 2.304.288,03 EUR-a. Odnose se na rashode za izvršavanje programskih aktivnosti i redovno poslovanje gradske uprave i proračunskih korisnika. Najveći dio rashoda odnosi se na rashode za usluge. Drugim izmjenama i dopunama proračuna materijalni rashodi povećavaju se za 62.767,47 EUR-a.

Financijski rashodi planirani su u iznosu od 13.073,20 EUR-a, a najveći dio odnosi se na kamate na dugoročni kredit HBOR-a za modernizaciju sustava javne rasvjete, te se ovim izmjenama i dopunama povećavaju za 4.675,00 EUR-a (podmirenje duga iza ostavitelja u ostavinskom postupku).

Subvencije su planirane u iznosu od 51.363,73 EUR-a, a odnose se na subvencije poljoprivrednicima i gospodarstvenicima te se smanjuju za 3.906,72 EUR-a.

Pomoći dane u inozemstvo i unutar općeg proračuna planirane su u iznosu od 62.220,75 EUR-a, a odnose se na pomoći dane za dvije osnovne škole za produženi boravak učenika i za novi projekat sufinanciranja prehrane u vrtiću i osnovnoj školi djece s teškoćama u razvoju s područja grada Duge Rese u Centru za odgoj i obrazovanje djece i mladeži Karlovac. U 2024. i 2025. godini planirana je izgradnja dvorane Osnovne škole I.G.Kovačić. Izmjenama i dopunama proračuna pomoći se smanjuju za 999,09 EUR-a prema očekivanom ostvarenju do kraja godine.

Naknade građanima i kućanstvima na temelju osiguranja i druge naknade planirane su u iznosu od 208.043,00 EUR-a, a odnose se na stipendije, prijevoz učenika osnovnih i srednjih škola, naknade za novorođenčad, isplate po socijalnom programu, sufinanciranje djelatnosti dadilja kao i novog tekućeg projekta nagrađivanja učenika generacije osnovnih i srednje škole, te se povećavanju za 9.660,38 EUR-a najvećim dijelom zbog povećanja sufinanciranja prijevoza učenika srednjih škola (povećanje limita).

Ostali rashodi planirani su u iznosu od 1.058.618,36 EUR-a, od čega se najveći dio odnosi na sufinanciranje projekta Aglomeracija Karlovac – Duga Resa, te se povećavaju za 75.352,16 EUR-a (Športska zajednica, Turistička zajednica, program građenja vodnih građevina).

Rashodi za nabavu nefinancijske imovine u 2023. godini planirani su u iznosu od 4.343.307,26 EUR-a. Najveći dio ovih rashoda odnosi se na projekat Aglomeracije Karlovac – Duga Resa i sanaciju klizišta u Tušmeru. Drugim izmjenama i dopunama proračuna rashodi za nabavu nefinancijske imovine povećavaju se za 142.573,98 EUR-a i to najvećim dijelom za zamjenu ograde na objektu dječjeg vrtića Maslačak za dijelom biti financirano iz sredstava pomoći Središnjeg državnog ureda za demografiju i mlade te zbog projekata klizišta Petrakovo brdo i Tušmer što je financirano sredstvima pomoći Karlovačke županije.

1. **OBRAZLOŽENJE PRENESENOG MANJKA, ODNOSNO VIŠKA**



U tablici je dan prikaz planiranog viška prihoda Grada Duga Rese i manjka prihoda Gradske knjižnice i čitaonice po godinama.

Grad Duga Resa ima planiran višak prihoda u 2023. godini u iznosu od 1.329.169,01 EUR-a zbog neutrošenih sredstava raspoređenih odlukom o raspodjeli rezultata iz prijašnjih godina.

Proračunski korisnici Gradska knjižnica i čitaonica te Javna ustanova InovaDR ima planirano pokriće manjka prihoda, dok Dječji vrtić i Pučko otvoreno učilište imaju na raspolaganju višak prihoda iz prethodne godine.